Pavolgio federalinė apygarda

Pavolgio federalinė apygarda (Pavolgis, ) – regionas europinės Rusijos dalies centre. Viena iš septynių šalies federalinių apygardų. Pavadinimas kilęs iš Volgos  upės, tekančios per šį regioną. Plotas – 1 035 900 km² gyventojų 32 017 800 (2000 m.)

Apygardoje gyvena įvairių tautybių gyventojai: rusai (daugiau nei 70 proc.), totoriai, baškirai, čiuvašai, udmurtai, mordviai ir kt.

Dabartinis prezidento atstovas apygardoje yra Igoris Komarovas (Игорь Анатольевич Комаров).

Administracinis suskirstymas 
Pavolgis – daug nacionalinių autonomijų turintis kraštas. Apygardoje yra šie federaliniai subjektai:

6 autonominės respublikos:
 Baškirija,
 Marija (arba Marij-El),
 Mordvija,
 Totorija,
 Udmurtija,
 Čiuvašija.

7 sritys:
 Kirovo,
 Žemutinio Naugardo,
 Orenburgo,
 Penzos,
 Samaros,
 Saratovo,
 Uljanovsko.

1 kraštas – Permės.

Rusijos federalinės apygardos